stanford-oval/wikipedia huggingface dataset:
Wrangelinkaulussopuli

| Wrangelinkaulussopuli> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Hiirimäiset jyrsijät Myomorpha
Yläheimo::  Muroidea
Heimo::  Myyrät Cricetidae
Alaheimo::  Varsinaiset myyrät Arvicolinae
Suku::  Kaulussopulit Dicrostonyx
Laji::  vinogradovi
Kaksiosainen nimi
 Dicrostonyx vinogradovi  Ognev, 1948 
Katso myös
   Wrangelinkaulussopuli Wikispeciesissä   Wrangelinkaulussopuli Commonsissa 
Infobox OKNimi-testi OKIUCN-testi OK: 
Wrangelinkaulussopuli (Dicrostonyx vinogradovi) on heimoon Cricetidae kuuluva jyrsijälaji. Sitä esiintyy vain Pohjoisen jäämeren Wrangelinsaarella Koillis-Siperian rannikon lähellä. Se on tundran eläimistöön kuuluva laji, eikä sillä ole merkittäviä uhkia.
Aiheesta muualla

Wrangelinkaulussopuli (Dicrostonyx vinogradovi) Laji.fi
Dicrostonyx vinogradovi ITIS (englanniksi)
Warlaing

| Warlaing |
| --- | --- |
 Kaupungintalo
 vaakuna
 Warlaing
 Koordinaatit: 50°24′40″N, 3°19′34″E 
Valtio:  Ranska
Alue:  Hauts-de-France
Departementti:  Nord
Arrondissementti:  Douai
Pinta-ala:  
 – Kokonaispinta-ala:  3,9 km²
Väkiluku (2020):  590 
 – Väestötiheys:  151 as./km²
Kunnan numero:  59642
Infobox OKVirheellinen NIMI-arvo: 
Warlaing on kunta Pohjois-Ranskassa Nordin departementissa Hauts-de-Francen alueella. Se sijaitsee Scarpejoen varrella, noin 21 kilometriä Douain kaupungista itään.
Notre-Dame-de-l'Assomptionin kirkko
Kaupungintalo on rakennettu 1800-luvun puolivälissä. Se oli alun perin Brasiliassa omaisuutensa hankkineen rikkaan teollisuusmiehen asuintalo. 16 vuotta myöhemmin, vuonna 1879, talo myytiin kunnalle. Tämän jälkeen se toimi pappilana. Vuonna 1981 se päätettiin ottaa kunnan käyttöön.
Uusgoottilainen Notre-Dame-de-l'Assomptionin kirkko valmistui vuonna 1854. Sen suunnitteli lilleläinen arkkitehti Charles Leroy, joka on suunnitellut useita uskonnollisia rakennuksia lähiseudulla. Kirkko kunnostettiin kokonaan vuonna 2011.
Urheilu

Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Warlaing-Brillon osuuden pituus on 2 700 metriä.
Aiheesta muualla

Kuvia tai muita tiedostoja aiheesta Warlaing Wikimedia Commonsissa
What I’ve Done

| ”What I’ve Done” Linkin Park |
| --- | --- | --- |

Singlen tiedot
 Albumilta: Minutes to Midnight
 Julkaistu: 2. huhtikuuta 2007
 Tuottaja(t): Rick Rubin Mike Shinoda
 Tyylilaji: alternative rock
 Kesto: 03.25
 Levy-yhtiö: Warner Brothers Records
Linkin Parkin muut singlet
| ”Numb/Encore” 2004 | ”What I’ve Done” 2007 | ”Bleed It Out” 2007 |
What I’ve Done on Linkin Park -yhtyeen kolmannen studioalbumin, Minutes to Midnightin debyyttisingle. Kappale debytoi radiossa 1. huhtikuuta 2007, julkaistiin digitaalisena seuraavana päivänä ja myöhemmin samalla viikolla se esitettiin ensimmäisen kerran myös MTV:ssä. CD-single tuli markkinoille 30. huhtikuuta.
What I’ve Done nousi Billboard Hot 100 -listan seitsemännelle sijalle vain päiviä julkaisun jälkeen, mikä on Linkin Parkin paras sijoitus kyseisellä listalla. Kappale toimi myös yhtyeen vuosittaisen Projekt Revolution -kiertueen tunnuksena vuonna 2007. Kappale soi myös vuonna 2007 ilmestyneen Transformers-elokuvan lopussa ja mainoksessa.
Pariisin joukkoampuminen 2022

| Pariisin joukkoampuminen 2022 |
| --- | --- |
 Rue d’Enghien kuvattuna vuonna 2011
Paikka:  Rue d’Enghien -katu   10. arrondissementti, Pariisi
Ajankohta:  23. joulukuuta 2022
Iskutyyppi:  joukkoampuminen
Kuolleita:  3
Haavoittuneita:  4 (ml. hyökkääjä)
Epäilty/epäillyt:  William M.
Tekoväline:  ampuma-ase
Pariisin joukkoampumisessa 23. joulukuuta 2022 kuoli kolme ihmistä ja kolme haavoittui, kun ranskalaismies ampui kurdivähemmistöön kuuluvia henkilöitä Pariisissa. Epäilty hyökkäsi 10. arrondissementissä sijaitsevaan Rue d’Enghien -kadulla olevaan kurdien kulttuurikeskukseen ja sen lähistöllä olleisiin liikkeisiin ja ampui ihmisiä tuliaseella. Teon mahdollisiksi motiiveiksi mainitaan rasismi ja viha kurdeja kohtaan. Epäilty oli aiemminkin ollut tutkittavana väkivaltarikoksista. Tapahtumia seurasi mielenosoituksia, joissa kurdiyhteisön edustajat syyttivät poliisia toimettomuudesta.
Ampuminen

Ampuminen alkoi ennen keskipäivää 23. joulukuuta 2022 rue d’Enghien -kadulla. Hyökkäys kohdistui kurdiyhteisön Le Centre Ahmet-Kaya -kulttuurikeskukseen sekä kadulla sijaitsevaan ravintolaan ja kampaamoon. Laukauksista aiheutui kadulla kaaos. Poliisi sai epäillyn kiinni iltapäivällä. Epäilty loukkaantui pidetyksessä ja hänet toimitettiin sairaalaan.
Ampumisen seurauksena kuoli kolme henkilöä, joista yksi oli nainen ja kaksi miehiä. Kaikki kuolleet olivat kurdeja. Kurdijärjestö KCDF:n tiedottajan mukaan kuollut nainen oli Emine Kara, Ranskan kurdinaisliikkeen keskeisiä henkilöitä, joka oli taistellut aseellisesti Isisiä vastaan. Toinen kuolleista miehistä oli laulaja ja poliittinen pakolainen, ja toinen oli kulttuurikeskuksen vakituinen kävijä. Kolme muuta ihmistä haavoittui, yksi heistä vakavasti.
Epäilty otettiin kiinni tapahtumapaikalla. Hän loukkaantui kasvoihin ja hänet toimitettiin sairaalaan. Ampumisen tutkinta annettiin Ranskan keskusrikospoliisin paikalliselle osastolle. Ampumista tutkitaan murhana ja murhan yrityksenä. Terrorisminvastaisen syyttäjänviraston henkilökuntaa kävi tapahtumapaikalla, mutta tutkintaa ei siirretty heille.
Epäilty

Ampumisesta epäilty on ”William M.”, 69-vuotias Ranskan kansalainen. Hän on Ranskan kansallisen rautatieliikenneyhtiön eläköitynyt työntekijä. Epäillyn motiiveista ei heti ampumisen jälkeen ollut virallista tietoa, mutta mediatietojen mukaan hän olisi kertonut poliisille olevansa rasisti ja ettei hän pidä kurdeista. Ranskan sisäministerin Gérald Darmaninin mukaan oli selvää, että teko kohdistui ulkomaalaisiin. Syyttäjän tiedotteen mukaan epäilty oli kuulusteluissa sanonut olevansa masentunut ja aikoneensa tappaa itsensä ampumisen lopussa. Kotitutkinnassa ei löytynyt viitteitä yhteyksistä ääriliikkeisiin. Epäilty oli tutkinnan perusteella suunnitellut aiemmin tekevänsä iskun Pariisin lähiössä.
Epäilty oli vuonna 2017 tuomittu luvattomasta aseen hallussapidosta. Hänet oli aiemmin vuonna 2022 tuomittu 12 kuukauden vankeusrangaistukseen vuonna 2016 tapahtuneesta väkivaltarikoksesta. Asian käsittely oli kuitenkin tapahtuma-aikaan kesken, koska epäilty oli valittanut tuomiosta. Häntä epäillään myös joulukuussa 2021 tehdystä miekkaiskusta Pariisissa sijaitsevaan pakolaisleiriin, jossa asui pääasiassa sudanilaisia pakolaisia. Iskussa oli haavoittunut kaksi henkilöä. Epäilty oli ollut tutkintavankeudessa noin vuoden ja vapautunut 12. joulukuuta 2022. Tapauksen tutkinta oli kesken ampumisen tapahtuma-aikana.
Epäilty oli siirretty ampumisen jälkeisenä päivänä 24. joulukuuta psykiatriseen hoitoon terveydentilansa takia. Hoitoyksikkö luovutti hänet takaisin poliisille iltapäivällä 25. joulukuuta.
Reaktiot

Kurdijärjestö CDKF vaati tapauksen tutkimista terrori-iskuna. Järjestön tiedottaja syytti Ranskan suojelupoliisia kurdiyhteisön pettämisestä. Hän viittasi lausunnossa vuonna 2013 tapahtuneeseen kurdiaktivistien murhaan, johon Turkin tiedusteluviranomaisten epäiltiin sekaantuneen. Kurdijärjestö ilmoitti uskovansa myös tämän ampumisen olevan poliittinen murha ja vaati Ranskaa keskeyttämään yhteistyön Turkin tiedusteluviranomaisten kanssa.
Ampumista seurasi rajuja mielenosoituksia, joissa kurdiyhteisön jäsenet vastustivat äärioikeistolaista väkivaltaa. Mielenosoittajat ottivat paikoin yhteen poliisin kanssa, ja poliisia heitettiin esineillä. 11 poliisia loukkaantui levottomuuksissa. Sosiaalisessa mediassa kurdiyhteisön jäsenet syyttivät poliisia väliinpitämättömyydestä.
Wrangell Island

Wrangell Island
| --- | --- |
Sijainti:  Alaska Yhdysvallat
Saariryhmä:  Alexanderin saaristo
Vesialue:  Alaskanlahti
Pinta-ala:  544 km²
| --- | --- |
Asukasluku:  2 401
Suurin kaupunki:  Wrangell
muokkaa - muokkaa wikitekstiä - muokkaa Wikidataa
Wrangell Island on saari Alexanderin saaristossa Alaskan kaakkoisosassa Tyynenmeren rannikolla.
Wrangell Islandin pinta-ala on 544 km² ja se on 48 km pitkä ja 8–23 km leveä. Saaren erottaa itäpuolella olevasta mantereesta kapea Blake Channel -salmi ja länsipuolella olevasta Etolin Islandista kapea Zimovian Strait -salmi. Saari sijaitsee lähellä Stikinejoen suuta.
Saari on pääosin tiheää, koskematonta metsää. Sen pohjoispäässä on Wrangellin 2 308 asukkaan (2002) kaupunki ja eteläosassa parinkymmenen asukkaan Thoms Placen kylä.
Historia

Venäläiset miehittivät saaren 1834, kun Alaska oli osa Venäjän Amerikkaa. Saari on nimetty venäläisen tutkimusmatkailijan ja alueen kuvernöörin Ferdinand von Wrangelin mukaan. Vuonna 1840 venäläiset kuitenkin vuokrasivat tukikohtansa brittien Hudson Bay Companylle. Alaskan myynnin jälkeen saari oli vuodesta 1867 vuoteen 1877 Yhdysvaltojen armeijan tukikohtana. Myöhemmin siitä tuli metsästäjien, tutkmusmatkailijoiden ja kaivostyöläisten varustustukikohta, kun he käyttivät Stikinejoen reittiä matkalla Yukoniin.
Saarella harjoitetaan kalastusta ja kaivostoimintaa. Ainoa saha suljettiin 1990-luvulla.
Yhdystie 2293

Yhdystie 2293 on yhdystie joka kulkee Loimaan Suokulmasta saman kaupungin alueella sijaitsevalle Onkijoelle. Tien pituus on 2 kilometriä.
Tien osoitenimenä on Haarantie koko matkan.
WWE 2K (pelisarja)

| WWE 2K (pelisarja) |
| --- | --- |
Kehittäjä:  Yuke's Visual Concepts (2013-)
Julkaisija:  THQ (2000–2013) 2K Sports (2013–)
Lajityyppi:  showpaini, taistelupeli
Alusta:  iOS Android Microsoft Windows Nintendo DS PlayStation PlayStation 2 PlayStation 3 PlayStation 4 PlayStation Portable Xbox 360 Xbox One Wii
Ensijulkaisu:  WWF SmackDown! (2000)
Viimeisin julkaisu:  WWE 2K17 (2016)
Aiheesta muualla
MobyGames
Lisää peliartikkeleitaVideopelien teemasivulla
WWE 2K on Take-Two Interactiven julkaisema konsolipelisarja. Showpainiaiheinen pelisarja on nimetty SmackDown! ja RAW nimisten kilpailevien showpainiohjelmien mukaan. World Wrestling Entertainmentin (WWE) luvalla alettiin tehdä SmackDown! VS RAW - pelisarjaa. Se sisältäisi kaikki kyseisen vuoden SmackDown! tai RAW ja (2008-2010 peleissä myös ECW:n) ottelijat ja joitain kuuluisimpia painilegendoja.
THQ:n mentäessä konkurssiin tammikuussa 2013 Take-Two Interactive hankki julkaisijan oikeudet pelisarjaan.
Osat > WWF SmackDown! (2000)

Ensimmäinen SmackDown! -Pelisarjan peli.
Osat > WWF SmackDown! 2 Know Your Role! (2000)

Toinen SmackDown! -Pelisarjan peli.
Osat > WWF (WWE platinaversiossa) SmackDown! Just Bring It! (2001)

Ensimmäinen SmackDown peli myös WWE platinaversiossa.
Osat > WWE SmackDown! Shut Your Mouth (2002)

Vuonna 2002 julkaistu painipeli. Peli sisältää myös RAW brändin painijoita.
Osat > SD! vs. RAW (2004)

SmackDown vs RAW - sarjan ensimmäinen peli, joka kertoo vuodesta 2005, julkaistiin vuonna 2004. Se arvosteltiin siihen mennessä olleista SD! ja RAW -peleistä parhaaksi.kenen mukaan?
Osat > SmackDown! vs. RAW 2006 (2005)

SmackDown versus RAW 2006 oli sarjan toinen osa. Se julkaistiin vuonna 2005. Siitä ei kuitenkaan pidetty yhtä paljon, kuin sen edeltäjästä. Tämä johtuneen siitä, että se ei poikennut paljoakaan 2005:desta ja siitä, että samankaltainen peli oli jo julkaistu.
Osat > SmackDown! vs. RAW 2007 (2006)

Pelisarja muuttui täysin, kun SmackDown! versus RAW 2007 ilmestyi. Se julistettiin siihen menneistä SmackDown! ja RAW peleistä parhaaksi.kenen mukaan?
Osat > SmackDown! vs. RAW 2008: Featuring ECW (2007)

SmackDown & RAW: Featuring ECW tai paremmalla nimellä tunnettu SmackDown! vs RAW 2008, julkaistiin vuonna 2007, mutta ei muuttunut paljoakaan 2007:kasta. Se muutti hahmojen ohjausta ja siinä on ECW-painijoita sekä lisäsi yhden ottelun, jota ei siihen mennessä ole ollut. Tämä antaneenkin SD! vs. RAW - pelisarjassa sille toisen sijan.
Ottelu on ECW Extreme Rules (Uskomattomat Säännöt) ottelu, jossa melkein kaikki on sallittua. (Ei diskausta)
Osat > SmackDown! vs. RAW 2009 (2008)

SmackDown! vs RAW 2009 on THQ:n julkistama ja Yuke's kehittämä kymmenes Smackdown! -sarjan peli. Smackdown vs. RAW 2009 keskitytään Tag Team -otteluihin vahvasti. Peliin on tullut uusia ominaisuuksia, mm. Create-A-Finisher (luo oma lopetusliike), uusia Fighting Stylejä ja paria uutta ottelutyyppiä(Inferno match). Pelisarjassa mukana on "Road to WrestleMania" -uramoodi, jota voi pelata kaksi pelaajaa samanaikaisesti, tämä tosin poikkeaa edellisistä kausipelitiloista. Pelissä on 70 rosteria, joista 1 on managerina (Hornswoggle).
Osat > SmackDown! vs. RAW 2011 (2010)

WWE SmackDown vs. Raw 2011 oli viimeinen PlayStation 2 -konsolille mahdollistettu peli. Tämän pelin jälkeen SmackDown! vs RAW muuttui WWE nimiseksi pelisarjaksi tavoiteltavana PlayStation 3 -konsolille.
Osat > WWE All Stars (2011)

WWE All Stars ilmestyi Yhdysvalloissa 29. maaliskuuta 2011, ja Euroopassa 1. huhtikuuta 2011. Peli sisältää nykyisiä painijoita, sekä myös vanhoja painilegendoja. Tämä painipeli poikkeaa realismisuudesta siten, että sen pelin painijat ovat normaalia suurempia ja lihaksikkaampia.
Peli poikkeaa myös siten, että pelissä vois hyppiä esimerkiksi Steel Cage ottelussa häkin seinustalta toiselle seinustalle. Myös liikkeet sisältävät erikoisefektejä kuten esimerkiksi valoefektejä ja monen metrin korkeudelle hyppimistä.
Osat > WWE '12 (2011)

WWE '12 julkaistiin PlayStation 3:lle, Xbox 360:lle ja Wiille 22. marraskuuta 2011 Pohjois-Amerikassa ja 25. marraskuuta Euroopassa. Se on ensimmäinen WWE-pelisarjan peli ja kolmastoista  WWE peli. Pelissä on viimeistä kertaa "Road to WrestleMania" tarinatila.
Osat > WWE '13 (2012)

WWE '13 julkaistiin 30. lokakuuta 2012 Pohjois-Amerikassa ja 2. marraskuuta Euroopassa. Peli korvasi "Road to WrestleMania" tarinatilan "Attitude Era" tilalla, jossa on pelattavana kuusi eri vaihetta. Peli on samalla viimeinen THQ:n julkaisema WWE-peli joutuessaan konkurssiin tammikuussa 2013.
Osat > WWE 2K14 (2013)

WWE 2K14 on 2K Sportsin ensimmäinen julkaisema WWE-peli. Se julkaistiin 29. lokakuuta 2013 Pohjois-Amerikassa ja 1. marraskuuta Euroopassa PlayStation 3:lle ja Xbox 360:lle. Peliin tuli uutena The Streak pelitila, joka keskittyy The Undertakerin WrestleMania voittoputkeen, joka oli tuona aikana 21 voittoa. WWE Universe pelitila palasi takaisin sitten WWE '12:sta.
Pelaaminen

Pelaamisen idea on yksinkertainen. Valitse ottelu ja voita vihollisesi selättämällä, luovuttamalla, ynnä muilla vaihtoehdoilla voittaa vihollisesi. Otteluita on erilaisia tyyppejä:
Single (Normaali ottelu. Matsi sisältää selätyksen, luovutukset, sekä diskaukset)
Last Man Standing (Vastustaja pitää saada pysymään maassa tuomarin laskiessa kymmeneen)
TLC (Tables, Ladders, Chairs. Ottelussa hyödynnetään pöytiä, tikkaita, ja tuoleja. Ottelutyyppi on yleensä Ladders-ottelun tyylinen)
Ladder Match (Tikapuuottelu. Painijan täytyy vetää kultavyö alas tikkaita hyödyntäen)
Hell in a Cell (Painijat tappelevat toisiaan vastaan häkin sisällä. Häkistä pääsee ulos vain oven kautta)
Steel Cage (Vastustajan täytyy karata häkin toiselle puolelle. Häkissä ei ole kattoa)
Battle Royal (Kuuden painijan ottelu toisiaan vastaan. Yleensä vastustaja heitetään ulos areenalta)
Special Referee (Poikkeuksellinen tuomari, ei oikea tuomari)
Backstage Brawl (Katutappelu)
Tag Team (2 vs 2 ottelu)
ECW Extreme Rules match (Ei sääntöjä)
Handicap (Vastustajiasi on sinua ja/tai sinun puolulaistasi enemmän)
Money in the Bank (Kuuden miehen tikapuuottelu, jossa haetaan vyön sijasta matkalaukkua kultavyö ottelua varten)
Table match (Vastustajaa hyödynnetään pöydän rikkomiseen)
Inferno match (Vastustaja täytyy sytyttää tuleen areenan ympärillä olevien liekkien avulla)
Ambulance match (Vastustajansa ambulanssiin heittänyt voittaa ottelun)
Buried Alive (Vastustaja heitetään hauta-arkkuun ja haudataan elävältä)
Royal Rumble (30 painijaa osallistuvat otteluun ja yrittävät pudottaa toisensa areenalta. Ottelun voittaja pääsee Wrestlemaniaan)
Sarjassa voi myös valita Season moden (kausipelitilan), tai kuten 2008:ssa tunnetaan nimellä 24/7-mode ja 2009:ssa Road To WrestleMania-uramoodi. ja SD vs.Raw peleissä on myös Hall of Fame pelityyppi
Muokkaus

Peleissä voi myös muokata oman hahmon, sisääntulon, liikkeet, ja tiimit, sekä muuttaa sääntöjä.
Wallander: Valokuvaaja

| Wallander: Valokuvaaja> Wallander: Fotografen |
| --- | --- |

Ohjaaja:  Jonas Grimås
Käsikirjoittaja:  Ola Saltin   Henning Mankell
Tuottaja:  Lars Björkman Malte Forssell
Säveltäjä:  Adam Nordén
Kuvaaja:  Peter Mokrosinski
Leikkaaja:  Hélène Berlin
Pääosat:   Krister Henriksson  Johanna Sällström  Ola Rapace 
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Levittäjä:  SF Studios
Ensi-ilta:   2006-05-1313. toukokuuta 2006  
Kesto:  89 minuuttia
Alkuperäiskieli:  ruotsi
Edeltäjä:  Mastermind
Seuraaja:  Peitenimi
Aiheesta muualla
IMDb 
Elonet
Svensk Filmdatabas
Infobox OKVirheellinen NIMI-arvo: 
Valokuvaaja on Wallander-elokuvasarjan kahdeksas elokuva. Tunnettu sotavalokuvaaja järjestää Ystadissa näyttelyn. Valokuvaajan ja yhdysvaltalaisen naisen välille syntyy riita, ja pian sen jälkeen nainen löydetään surmattuna. Naisen aviomies saapuu Ystadiin noutamaan vaimonsa ruumista ja ystävystyy Wallanderin kanssa. Murhan motiivina näyttäisi olevan mustasukkaisuus.
Elokuvassa Heikkous alkanut Wallanderin romanssi psykiatrina työskentelevän naisen kanssa jatkuu tässä elokuvassa. Edellisessä osassa Mastermind nainen ei ollut mukana.
Roolit

| 0 | 1 | 2 |
| --- | --- | --- |
|  Krister Henriksson  | … |  Kurt Wallander   |
|  Johanna Sällström  | … |  Linda Wallander   |
|  Ola Rapace  | … |  Stefan Lindman   |
|  Marianne Mörck  | … |  Ebba   |
|  Mats Bergman  | … |  Nyberg   |
|  Fredrik Gunnarsson  | … |  Svartman   |
|  Thomas W. Gabrielsson  | … |  Robert Thuresson   |
|  Robin Ellis  | … |  Tom Lyell   |
Aiheesta muualla

Wallander: Valokuvaaja Internet Movie Databasessa (englanniksi)
Wallander: Varas

| Wallander: Varas> Wallander: Tjuven |
| --- | --- |

Ohjaaja:  Stephan Apelgren
Käsikirjoittaja:  Lars Lundström   Henning Mankell
Säveltäjä:  Fläskkvartetten
Kuvaaja:  Philip Øgaard
Leikkaaja:  Håkan Karlsson
Pääosat:   Krister Henriksson  Lena Endre  Nina Zanjani  Sverrir Gudnason 
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Levittäjä:  SF Studios
Ensi-ilta:   2009-08-1919. elokuuta 2009  
Kesto:  87 minuuttia
Alkuperäiskieli:  ruotsi
Edeltäjä:  Kuriiri
Seuraaja:  Sellisti
Aiheesta muualla
IMDb 
Elonet
Infobox OKVirheellinen NIMI-arvo: 
Varas on Wallander-elokuvasarjan toisen tuotantokauden neljäs elokuva. Se sai ensi-iltansa vuonna 2009.
Ystadin omakotialueella tehdään useita murtoja. Poliisin tehottomuuteen kyllästyneet asukkaat turvautuvat omankädenoikeuteen ja perustavat oman vartiointiryhmän. Kun he havaitsevat alueella liikkuvan siirtolaisen, asiat karkaavat käsistä.
Roolit

| 0 | 1 | 2 |
| --- | --- | --- |
|  Krister Henriksson  | … |  Kurt Wallander   |
|  Lena Endre  | … |  Katarina Ahlsell, syyttäjä   |
|  Mats Bergman  | … |  Nyberg, rikosteknikko   |
|  Douglas Johansson  | … |  Martinsson, rikostutkija   |
|  Fredrik Gunnarsson  | … |  Svartman, poliisi   |
|  Marianne Mörck  | … |  Ebba, poliisiaseman vastaanottovirkailija   |
|  Stina Ekblad  | … |  Karin Linder, kuolinsyytutkija   |
|  Nina Zanjani  | … |  Isabelle, poliisiharjoittelija   |
|  Sverrir Gudnason  | … |  Pontus, poliisiharjoittelija   |
|  Shanti Roney  | … |  Ralf, talonomistajien vartiokaartin jäsen   |
|  Jacob Ericksson  | … |  Olle, talonomistajien vartiokaartin jäsen   |
|  Kalle Westerdahl  | … |  Peter, talonomistajien vartiokaartin jäsen   |
|  Kola Krauze  | … |  Jarek, puolalainen siirtotyöläinen   |
|  Vera Veljovic-Jovanovic  | … |  Maja, Jarekin vaimo   |
|  Jessica Zandén  | … |  puolustusasianajaja   |
Aiheesta muualla

Wallander: Varas Internet Movie Databasessa (englanniksi)
Yhdystie 2405

Yhdystie 2405 on yhdystie Salossa Varsinais-Suomessa. Tie johtaa kantatieltä 52 Kuusjoella yhdystielle 2403 Kiikalan Kärkelässä. Osoitenimenä tiellä on koko matkallaan Kärkeläntie.
Tie kulkee ensin Kuusjoen Kanungin kylän ja sitten Kiikalan Kärkelän kylän alueilla.  Tien varressa Kärkelän kylän pohjoisosassa on sijainnut nyttemmin jo toimintansa lopettanut Kärkelän koulu. Tien loppupäässä Kärkelän kylässä sen varressa on Kiikalan Rekijoen kyläkeskuksen palveluihin kuuluva, aiemmin Kiikalan Rekijoen Osuuspankin konttorina toiminut Salon Osuuspankin konttori.
Yhdessä yhdystieltä 2407 Kuusjoen Impolassa Kuusjoen keskustan kautta  kantatielle 52 Kuusjoella johtavan yhdystien 2404 ja  yhdystieltä 2410 Kiikalan keskustassa yhdystielle 2403 Kiikalan Rekijoella johtavan yhdystien 2411 kanssa tie muodostaa suorimman yhteyden Kuusjoen ja Kiikalan keskustaajamien välille.
Kiikalan Kärkelän kylässä tie ylittää Uskelanjoen sivujoen Rekijoen.
Pennselmann Hits Vol. 2765

| Pennselmann Hits Vol>  2765 Tuohi Klang |
| --- | --- | --- |

Studioalbumin tiedot
 Äänitetty : 20. huhtikuu 1972, Microvox, Lahti
 Julkaistu: 1972
 Tyylilaji: Free jazz
 Levymerkki: UFO (004)
Pennselmann Hits Vol. 2765 on Tuohi Klang -yhtyeen studioalbumi vuodelta 1972.
Kappaleet > A-puoli

A-Vara – 13.00 (säv. Mike Koskinen)
Marssi For Keinonen (General) – 5.22 (säv. K.Kalmisto)
Interlude – 1.30 (säv. Paroni Paakkunainen)
Kappaleet > B-puoli

Waltz No. 3 – 8.40 (säv. Edward Vesala)
Kling Klang – 10.35 (säv. Paakkunainen)
Kokoonpano

Heikki 'Mike' Koskinen – trumpetti
Mircea Stan – pasuuna
Pekka Pöyry – altto- ja sopraanosaksofoni, huilu
Seppo Paakkunainen – baritoni- ja sopraanosaksofoni
Teppo Hauta-aho – basso, huilu
Edward Vesala – rummut
Väinö Nyström

Aleksander Väinö Nyström (11. syyskuuta 1857 Ruovesi – 31. tammikuuta 1918 Siuro) oli Hämeenkyrön kruununnimismies, joka oli suomalaisen puolueen kansanedustajana 1900-luvun alussa.
Nyströmin vanhemmat olivat kruununvouti Johan Abraham Nyström ja Clara Charlotta Vikman. Hän kävi Tampereen ylialkeiskoulun ja lisäksi jonkin aikaa kymnaasia. Nyström toimi Turun lääninhallituksen kanslistina 1879–1882 ja Hämeenkyrön kruununnimismiehenä 1882–1918. Hän oli myös Hämeenkyrön kruununmakasiininhoitaja vuosina 1884–1918 ja Hämeenkyrön säästöpankin johtaja ja hallituksen puheenjohtaja vuosina 1902–1918. Nyström oli naimisissa vuodesta 1882 Hildur Helena Helsingiuksen kanssa. Varatuomari ja kirjailija Aarne Inha oli heidän poikansa.
Nyström oli suomalaisen puolueen kansanedustajana 1909–1910 edustaen Turun läänin pohjoista vaalipiiriä.
Suomen sisällissodan alkaessa Nyström joutui punaisten vangitsemaksi viljan kätkemisestä syytettynä. Nyström ja hänen poikansa Lauri Nyström surmattiin Siuron sillalla ja ruumiit heitettiin Siuron koskeen 31. tammikuuta 1918.
Paternero

| Paternero> Avaintiedot |
| --- | --- |
Alkuperämaa:   Espanja
Määrä:  harvinainen 5033
Rodun syntyaika:  1940-luku
Alkuperäinen käyttö:  jäniksen, kaniinin ja suurriistan metsästys
Nykyinen käyttö:  metsästys
Muita nimityksiä:  Podenco Paternino de Huelva
FCI-luokitus:  ei FCI-rotu
Ulkonäkö
Paino:  uros 23 kg narttu 18 kg
Säkäkorkeus:  uros 45-60 cm narttu 45-55 cm
Väritys:  valko-punainen, valko-musta, valkoinen tai "hopeahko"
Paternero on espanjalainen koirarotu. Toisesta nimestään podenco paternino de Huelva ("paternalainen podenco Huelvasta") huolimatta se ei edusta podencojen fenotyyppiä. Sillä on Andalusian hallituksen hyväksyntä roduksi, ja siitä huolehtii Asociación de Criadores del Podenco Paternino.